jkorsvik/nowiki_second_scrape_merged huggingface dataset:
Kalott

Kalott er en liten, rund lue eller hatt uten brem, som bare dekker den øverste delen av hodet. Hodeplagget kan være laget av ulike materialer, ha forskjellige farger og mønstre, være ganske flate og skalkformede eller ha litt høyere sider og rundt toppstykke.


== Varianter og utbredelse ==
Kalotter finnes i form av taqiyah (også kalt takke eller bønnelue) eller topi (ulike asiatiske varianter) i islam, kippa (yarmulke) i jødedommen og zucchetto (pileolus) blant katolske prester. I Sentral-Asia bæres tradisjonelt tubeteika, jurtformet kalott. Buddistprester i Kina bærer bao-tzu (mao-tzu). I Japan kalles en liknende kalott boshi. Kufi (kofia) er en kalott- eller fess-liknende lue som særlig bæres av menn fra Afrika, både av muslimer, kristne og folk som tilhører andre religioner. 
I Norge brukes tradisjonelt kalotter i form av flate bunadsluer og små strikkeluer. Kalott tilhørte i gamle dager prestedrakten og ble også brukt av lærde menn og menn av høyere stand.

		
		
		
		


== Andre betydninger ==
Kalott brukes også om den øverste delen av en kule, særlig om nordlige og sørlige områder på jordkloden i sammensetningene Syd- og Nordkalotten (det arktiske området av Nord-Skandinavia). Ordet er opprinnelig en diminutivform av det franske cale eller écale, som igjen er lånt fra germansk.  Ordet betyd nærmest «lite skall». Det tyske Kalotte og franske og engelske calotte brukes med litt utvidet betydning sammenliknet med det norske ordet.


== Se også ==
Kippa, jødisk kalott
Taqiyah (takke), muslimsk bønnelue
Zucchetto (pileolus), kalott båret av katolske prester
Slaviša Jokanović

Slaviša Jokanović (serbisk Славиша Јокановић; født 16. august 1968) er en serbisk fotballtrener og tidligere fotballspiller som er hovedtrener for den russiske klubben Dinamo Moskva.
Han har tidligere vært hovedtrener for det serbiske topplaget FK Partizan, som også var det første laget han trente etter at han la opp som aktiv fotballspiller. 
Jokanović begynte sin karriere i FK Novi Sad og gikk senere til FK Vojvodina som vant den jugoslaviske serien i 1989. I 1990 gikk han til FK Partizan hvor han vant serien i 1993 og cupen i 1992. Etter disse trofeene gikk han til den spanske klubben Real Oviedo, etterfulgt av opphold i klubbene CD Tenerife og Deportivo de La Coruña. Så dro han til England hvor han gikk fra Deportivo til Chelsea for 1,7 millioner pund. Han gikk så til den spanske klubben Ciudad de Murcia hvor han la opp i 2004. 
Sheffield United og Jokanović skilte lag 25. november 2021.


== Referanser ==


== Eksterne lenker ==
(en) Slaviša Jokanović – FIFA 
(en) Slaviša Jokanović – Transfermarkt 
(en) Slaviša Jokanović – Transfermarkt (manager) 
(en) Slaviša Jokanović – national-football-teams.com 
(en) Slaviša Jokanović – Soccerbase.com 
(en) Slaviša Jokanović – FootballDatabase.eu 
(en) Slaviša Jokanović – EU-Football.info 
(en) Slaviša Jokanović – FBref 
(en) Profil på LevskiSofia.info
FK Novi Sad

FK Novi Sad (serbisk alfabet: Фудбалски клуб Нови Сад) er en serbisk fotballklubb fra Novi Sad i Vojvodina. Klubben spiller i serbisk førstedivisjon som er det nest øverste serienivået i serbisk fotball. Klubben endte i 2007/08-sesongen på en 10.-plass. 
Klubben ble grunnlagt i 1921. Hovedtrener for klubben er Momčilo Raičević. De spiller sine hjemmekamper på Stadion Detelinara. 
Slaviša Jokanović begynte sin karriere i denne klubben.
Pamela Moore

Pamela Moore er en amerikansk singer/songwriter som blander hard rock, pop og elektronika.


== Bakgrunn ==
Pamela er født og oppvokst i Seattle, Washington. Hun ble introdusert til teater i ung alder og utviklet raskt en lidenskap for å opptre på scenen. Hun tok musikk på skolen og lærte seg å spille akustisk gitar og piano. Hun hørte på artister som James Taylor, Carly Simon, Carole King og Crosby, Stills & Nash som ung. Hun skrev sin første sang på gitar som 7 åring. På videregående hørte hun mye på Jazzmusikk, og tidlig i 20 årene gikk hun over til Gospel, R&B og Funk.
Tidlig på 1980-tallet utga Pamela sine to første musikkalbum, Take a Look og You Won't Find Me There. De fikk bra kritikk, men problemer med plateselskapet gjorde slutt på plateutgivelsene.
I 1988 deltok hun som gjesteartist på Queensrÿches platinaselgende konseptalbum Operation: Mindcrime som «Sister Mary». Hun turnerte også med bandet flere ganger.
Sent på 90-tallet flyttet hun til New York og ble vokalist for bandet «Radar», og spilte inn bandets debutalbum i 2000, R.P.M. Bandet ble oppløst i 2001, og Pamela flyttet tilbake til Washington.
I 2004 kom albumet «A Retrospective», og enda nytt album i 2006; Stories from a Blue Room, med bla. Michael Wilton fra Queensrÿche som gjesteartist. Samme år deltok hun på oppfølgeren til «Operation: Mindcrime», Operation: Mindcrime II, med flere påfølgende konsertopptredener.


== Diskografi ==


== Eksterne lenker ==
Offisielt nettsted 
(en) Pamela Moore – kategori av bilder, video eller lyd på Commons 
(en) Pamela Moore på Discogs 
(en) Pamela Moore på MusicBrainz 
(en) Pamela Moore på Encyclopaedia Metallum 
(en) Pamela Moore på Encyclopaedia Metallum 
(en) Pamela Moore på Songkick 
Pamela Moore på Twitter 
Pamela Moore på Facebook 
Pamela Moore på Facebook 
Pamela Moore på YouTube 
Pamela Moore på Myspace 
The official Pamela Moore home page
Pamela Moore's MySpace page
Article at the official Queensrÿche home page
'Sister Mary Breaks Her Silence', Pamela Moore Interview with Erik Remec for FREE! Magazine
Pamela Moore's 2007 'Cross My Heart' video
Jan Lindvall

Jan Petter Lindvall (født 18. mars 1950 i Kåfjord) er en norsk tidligere langrennsløper som var aktiv på internasjonalt nivå i perioden 1978 til 1984. Han representerte TUIL, Nordreisa Idrettslag og Tromsø Skiklubb.


== Oppvekst og tidlig karriere ==
Lindvall vokste opp i bygda Olderdalen i Kåfjord kommune i Troms. 13 år gammel gikk han sitt første organiserte langrennsløp, og året etter deltok han i sitt første kretsmesterskap. Etter dette ble det mer organisert trening, og som 17-åring flyttet han til Tromsø og meldte seg inn i Tromsdalen Ungdoms- og Idrettslag. 27 år gammel ble han nordnorsk mester for første gang, og året etter ble han tatt opp som en del av landslagstroppen etter gode resultater i NM.
Lindvall vant Reistadløpet fra Setermoen til Bardufoss i 1978, 1979, 1982 og 1985.


== Internasjonal karriere ==
Han ble tatt med i troppen til OL i Lake Placid i 1980 men fikk ikke gå noen løp. I verdensmesterskapet på ski i Oslo i 1982 ble han syk og ikke friskmeldt før mot slutten av mesterskapet. Han deltok kun på femmila, og gikk inn til en ellevteplass. Året etter kunne Lindvall notere seg for sin beste internasjonale plassering da han vant femmila i verdenscupen i Kovgolovo i daværende Sovjetunionen. OL i Sarajevo i 1984 ble hans siste internasjonale mesterskap som aktiv skiløper, og han endte der på en femteplass på femmila.


== Verdenscupseire ==


== Etter skikarrieren ==
Etter at Lindvall la opp som aktiv skiløper på seniornivå har han deltatt i verdensmesterskapet for veteraner i Falun i 2000 der han tok flere verdensmestertitler, i Vasaloppet og i flere turrenn. Lindvall jobbet som brannmann i Tromsø til han ble pensjonert i 2015. Han har også bidratt som konsulent for skimerket Fischer og skitilbehørsprodusenten Swix. Lindvall var i en periode trener for NTG Tromsø.


== Referanser ==


== Eksterne lenker ==
(en) Jan Lindvall – Olympedia 
(en) Jan Lindvall – Sports-Reference (OL-resultater – arkivert) 
(en) Jan Lindvall – FIS (langrenn) 
Har betydd mye for langrennssporten i nord - Intervju med Jan Lindvall
Chichimeco

Chichimeco er en fjelltopp som befinner seg i den meksikanske delstaten Veracruz. Toppen er en del av fjellet 
Citlaltépetl som befinner seg i Det transmeksikanske vulkanbeltet. Fjelltoppen befinner seg 4220 meter over havet.
Fatima Whitbread

Fatima Whitbread (født 3. mars 1961 i London) er en tidligere engelsk spydkaster.


== Tidlige år ==
Som baby ble hun forlatt av mora. Årene som fulgte tilbrakte hun på diverse barnehjem. Ifølge henne selv var dette en ulykkelig periode i livet. Da hun noen år senere møtte igjen sin biologiske mor, som var tyrkisk kypriot, kom det frem at hun hadde fått Fatima etter en affære med en gresk kypriot, som var helt uhørt i moras vennekrets. Som et resultat av dette oppførte hun halvbroren til Fatima som hennes biologiske far på fødselsattesten.Mora til Fatima var voldelig, og truet med å kutte strupen hennes dersom hun ikke tok seg av broren og søsteren mens mora var ute og traff menn. Fatima hevdet å ha blitt voldtatt av en av mennene mora tok med seg hjem.13 år gammel ble Fatima bortadoptert av mora. Hun tok etternavnet Whitbread etter sin nye familie.


== Karriere ==
Under kvalifiseringen for finalen under EM i 1986 satte hun verdensrekord med et kast på 77,44 meter, i en konkurranse hvor hun også tok gullet. Hennes største triumf var seieren i VM 1987 i Roma, som i tillegg førte henne til topps på BBC Sports Personality of the Year award.I tillegg til triumfene i 1986 og 1987 har hun sølvmedalje fra VM i 1983 og bronsemedalje fra OL i 1984, i en konkurranse hvor hennes kjente rival og landsmanninne Tessa Sanderson vant gullet. Under OL i 1988 i Seoul tok Whitbread sølvmedalje bak Petra Felke.


== Referanser ==


== Eksterne lenker ==
(de) Fatima Whitbread – Munzinger Sportsarchiv 
(en) Fatima Whitbread – Olympics.com 
(en) Fatima Whitbread – Olympic.org 
(en) Fatima Whitbread – Olympedia 
(en) Fatima Whitbread – Sports-Reference (OL-resultater – arkivert) 
(en) Fatima Whitbread – Commonwealth Games Federation 
(en) Fatima Whitbread – World Athletics 
(en) Fatima Whitbread – Track and Field Statistics 
Thurrock Local History Society – Fatima Whitbread
Neolamprologus multifasciatus

Neolamprologus multifasciatus er en art i gruppen ciklider.
Det er en fisk som lever i ferskvann og er endemisk til Tanganyikasjøen.
Hannen blir ca. 5 cm lang, hunnen bare halvparten. Neolamprologus multifasciatus er dermed en av de minste artene av ciklider.
De lever i områder med mange tomme sneglehus som de bruker som skjulested og til å legge egg i.
Arten er monomorfisk, noe som betyr at det er svært vanskelig eller umulig å se forskjell på kjønnene.


== Eksterne lenker ==
(en) Neolamprologus multifasciatus – oversikt og omtale av artene i WORMS-databasen 
(en) Neolamprologus multifasciatus i Encyclopedia of Life 
(en) Neolamprologus multifasciatus i Global Biodiversity Information Facility 
(en) Neolamprologus multifasciatus hos FishBase 
(en) Neolamprologus multifasciatus hos ITIS 
(en) Neolamprologus multifasciatus hos NCBI 
(en) Kategori:Neolamprologus multifasciatus – bilder, video eller lyd på Wikimedia Commons 
Neolamprologus multifasciatus – detaljert informasjon på Wikispecies 
(en) Neolamprologus multifasciatus - FishBase
Dresdner SC

Dresdner SC er en tysk sportsklubb fra Dresden, grunnlagt 30. april 1898. Klubben var en av grunnleggerne av DFB (det tyske fotballforbundet) i 1900.
DSC var tidlig med i regionale finaler, og vant flere titler. De var et storlag i den midt-tyske ligaen, og fra 1925 til 1930 tapte de bare to av 90 kamper.
DSC var også et storlag i Gauliga Sachsen, en av 16 toppdivisjoner i det tredje riket, og vant også to nasjonale mesterskap i 1943 og 1944.
Etter andre verdenskrig ble alle eksisterende sportsklubber bannlyst av de allierte, og klubben ble stiftet på nytt som SG Friedrichstadt. En østtysk finalekamp i 1950 mot Sovjet-sponsede Horch Zwickau ble slutten på klubben. Stygt spill fra Zwickaus side gjorde at Friedrichstadt ble redusert til åtte spillere, ettersom dommeren ikke tillot innbytter. Zwickau vant kampen 5-1, og misfornøyde Friedrichstadt-tilhengere invaderte banen flere ganger, og banket etter kampen opp en Zwickau-spiller. Klubben ble etterpå beordret oppløst, og spillerne sendt til BSG Tabak Dresden. De fleste spillerne rømte til Vest-Berlin og Hertha Berlin.
Dresdner SC ble startet på nytt igjen 1. juli 1990 etter Tysklands gjenforening, og startet i Bezirksligaen, femte høyeste nivå. Klubben spilte en sesong på tredje høyeste nivå i 1992-93-sesongen, men rykket ned igjen.
Til 1998-99-sesongen var de igjen tilbake på tredje høyeste nivå, og klarte også en andreplass i 2000. Grunnet pengeproblemer, og senere konkurs, ble de tvunget ned i divisjonssystemet, og spiller nå i en lokal amatørliga i Dresden.


== Meritter ==
Seriemesterskap (2): 1943, 1944
Cupmesterskap (2): 1940, 1941
Østtysk cup (FDGB Pokal): 1958
Midt-tyske mesterskap: 1905, 1926, 1929, 1930, 1931, 1933
Midt-tysk cup: 1928, 1933
Gauliga Sachsen-mesterskap: 1934, 1939, 1940, 1941, 1943, 1944


== Kjente tidligere spillere ==
Helmut Schön
Richard Hofmann
Willibald Kreß


== Se også ==
Dynamo Dresden


== Litteratur ==
Klaus Querengässer: 100 Jahre Fußball in Dresden (2002). ISBN 389784026X


== Eksterne lenker ==
Fotballavdelingens offisielle side
Trond Fredriksen (skulptør)

Trond Fredriksen (født 4. juni 1961) er en norsk skulptør. Han har grunnutdannelsen i kunstfag fra Minnesota og hovedfag fra Kunst- og håndverksskolen i Oslo (SHKS).
Fredriksen arbeider som høgskolelektor ved Høgskolen i Telemark på Notodden, hvor han underviser i keramikk. Fredriksen har blant annet modellert Johan Sverdrup-byste på Torget i Larvik, «Kvinnetorso» i Kjærra Fossepark og «Kanalgjedda» i Skien.
Fredriksen er gift og har to sønner. Han har tidligere bodd på Arøya ved Helgeroa. Familien flyttet i 2008 til Tjølling og Fredriksen flyttet verkstedet sitt til Porsgrunn.


== Referanser ==
Motlys

Motlys er et norsk filmproduksjonsselskap. Det ble grunnlagt i 1983 av filmprodusent og regissør Sigve Endresen. Selskapet holder til i Oslo, og jobber med film fra hele Skandinavia, både spillefilmer, dokumentarer og kortfilmer. Motlys har mottatt en rekke priser, blant annet fem Amandapriser og to Gullstoler.


== Liste over filmer produsert av Motlys ==
2019 – Barn
2019 – Håp
2019 – Heimebane, sesong 2
2018 – Heimebane, sesong 1
2017 - The Rules for Everything
2009 - Nord
2008 - Mannen som elsket Yngve (film)
2008 - 99% ærlig
2007 - Glatte gater
2007 - Kunsten å gråte i kor
2007 - 3269 Dagros
2007 - Hur man gör
2006 - Raballder
2006 - Inga tårer
2006 - Prirechnyy
2006 - Gymnaslærer Pedersen
2006 - Trøbbel
2005 - Alt for Norge
2005 - Panther Martin
2005 - Thomas Hylland Eriksen og historien om origamijenta
2004 - Armbryterskan fån Ensamheten
2004 - Alt for Egil
2004 - Sannhetens øyeblikk
2004 - The Bum's rush
2003 - Hamlet i is
2003 - Livet og andre oppfinnelser
2003 - Plassmangel
2002 - Folk flest bor i Kina
2002 - De beste går først
2002 - Redd barna (film)
2002 - Did you leave us Blake?
2002 - Vektløs
2002 - Himmelfall
2001 - Balanse
2001 - Stakkars hedninger
2001 - Et portræt af Gud
2001 - Øyenstikker (film)
2000 - Gåten Scandinavian star
2000 - Totobua
2000 - Hovmod -De 7 dødssyndene
1999 - Misery Harbour
1999 - Falkehjerte
1999 - Frosset hjerte
1998 - jenteweekend
1998 - Fare for knockout
1998 - Leve blant løver
1998 - Trash talk
1997 - Tid for karierre
1996 - Mamma, det er langt på dag
1995 - Viddas testamente
1995 - Store gutter gråter ikke
1992 - Bare drep dem
1990 - Buicken
1990 - Blå sol
1990 - Gjennom stillhetens landskap
1988 - Bomberommet
1988 - Hvalsommer
1988 - Hjemme hjemmefra
1987 - Årdal 1940-85
1987 - Mama Tumaini
1987 - Gatelangs
1986 - Ikke trell, men frie menn
1985 - Jiwans onkel
1985 - Herfra til Tøyen
1984 - Jakten på juni
1984 - Landsbylys


== Referanser ==


== Eksterne lenker ==
Offisielt nettsted 
Motlys i medvind - artikkel på rushprint.no.
FK Vojvodina

Fudbalski klub Vojvodina (serbisk alfabet: ФК Војводина) er en serbisk fotballklubb fra Novi Sad i Vojvodina. Den spiller for tiden i den serbiske superligaen, øverste nivået i serbisk seriefotball, og endte på en tredjeplass der i 2007/08-sesongen. 
Klubben, grunnlagt i 1914, er den eldste klubben i serbisk eliteserie. De spille sine hjemmekamper på Karađorđe Stadium. Nåværende hovedtrener for klubben er Dragoljub Bekvalac. 


== Sesonger ==


== Referanser ==


== Eksterne lenker ==
(en) Offisielt nettsted 
(en) FK Vojvodina – kategori av bilder, video eller lyd på Commons
Altrincham FC

Altrincham Football Club er en engelsk fotballklubb fra Altrincham i Stor-Manchester. Klubben spiller for tiden i Conference National, øverste nivået i Football Conference. 
Hjemmekampene spilles på Moss Lane og kallenavnet på klubben er Robins. 
Altrincham ble grunnlagt i 1903. Klubben var en av de grunnleggende klubbene av Alliance Premier League (som i dag er Conference) i begynnelsen av 1979/1980-sesongen. De vant denne ligaen de to første sesongene, men klarte likevel ikke å kvalifisere seg til Football League på grunn av datidens avstemningssystem. 
Først i 1987 ble vinnerlaget automatisk promotert til Football League. Da hadde dessverre Altrincham FC tapt seg og rykket i 1997 ned til Northern Premier League. De vant Northern PL to år senere og rykket opp, bare for å rykke direkte ned igjen påfølgende sesong.


== Referanser ==
Nukuʻalofa

Nukualofa, tongansk Nukuʻalofa, er hovedstaden i Tonga og landets største by. Byen ligger på nordkysten av øya Tongatapu. Hovedstadsområdet Nukualofa dekker et område på 34,82 km² og hadde ved folketellingen i 2011 36 045 innbyggere.


== Etymologi ==
Navnet Nukualofa betyr «kjærlighetens bolig» eller «kjærlig hjem».


== Historie ==

Byen vokste fram fra to landsbyer, Kolomotuʻa og Kolofoʻou. Den eldste av disse er Kolomotu'a, som på 1800-tallet var tilholdssted for ledende høvdinger i det vestlige Tongatapu. Kolomotuʻa ble i 1829 gjort til hovedkvarter av metodistmisjonærer. Misjonærene etablerte skole på stedet. George Tupou I, som ble konge i 1845, valgte Kolomotuʻa til sin hovedstad. Stedet fikk betydning som makt- og administrasjonssentrum. Havnen ble utbygd og handelen økte.
Kongepalasset ble reist 1865–1867. Et kongelig gravkammer ble bygget etter kong George Tupou Is død i 1893.I 1936 hadde Nukualofa 4 000 innbyggere. Nye områder langs sjøkanten til Touliki i øst og Sopu i vest ble bebygget og byen spredte seg sørover innover i landet til den nådde lagunen Fanga Kakau. Senere er Tofoa og det attraktive boligområdet Maʻufanga innlemmet i hovedstadsområdet. Etter at syklonen Isaac ødela boligområder i 1982, ble det sumppregede området Popua åpnet for bebyggelse.I 2006 ble store deler av forretningssentrum i Nukualofa, samt offentlige bygninger, ødelagt i opptøyer, der seks mennesker døde.  
Et gjenoppbyggingsprogram der nye bygninger ble reist og infrastruktur oppgradert fulgte. Gjenoppbyggingen var ferdig i mars 2012.


== Samfunn ==

Nukualofa har en dypvannshavn beskyttet av rev og er Tongas viktigste havneby. Byens viktigste eksportvarer er bananer, kopra, vanilje og squash. I tillegg produseres det håndverksprodukter, hovedsakelig til salg på markedet. Nukualofa er det viktigste markedet for fisk i Tonga og havnen benyttes av en fiskeriflåte som fanger tunfisk og snappere. Staten har etablert et industriområde for å fremme småindustri.Teufaiva Sport Stadium ligger i Nukualofa.
Hovedstaden betjenes av Fuaʻamotu internasjonale lufthavn, beliggende 24 km sørøst for hovedstaden.


== Referanser ==
Temazcal

Temazcal er en form for badstu som blir praktisert i Mexico og store deler av Sentral-Amerika. Temazcal er nahuatl og betyr «vanndampens hus» (temaz = «vanndamp», calli = «hus»). Dette er fordi man utfører dampbad i små leirhus (eller huler), som kalles for «torritos». Før dampbadet serveres det en spesiell type te. Det hele foregår i et rituale med mange innslag som har til hensikt å rense kroppen både fysisk og mentalt. Prosessen ledes av en temazcalero.


== Temazcalero ==
Temazcalero er en person som leder en igjennom prosessen i en Temazcal. Temazcalero er et gammelt yrke som har vært praktisert blant urfolk i Mexico i mange århundrer.
Stojan Župljanin

Stojan Župljanin (serbisk kyrillisk: Стојан Жупљанин; født 28. september 1951) er en tidligere bosnisk-serbisk politikommandant som deltok i Borgerkrigen i Jugoslavia. Han hadde ansvar for konsentrasjonsleirer hvor tusenvis av fanger ble holdt under forferdelige forhold og mange drept.
Han ble 2013 dømt til 22 års fengsel for forbrytelser mot menneskeheten.
Han ble født i en serbisk familie i Maslovare i Kotor Varoš i Bosnia-Hercegovina. Under Bosniakrigen var han politikommandant i de serbiske styrkene i Bosnia og hadde ansvar for konsentrasjonsleirer hvor tusenvis av fanger ble holdt under forferdelige forhold og mange drept. Župljanin blir også anklaget for å ha hatt en sentral rolle i den etniske rensningen av de bosnjakiske og bosnisk-kroatiske folkegruppene i Den autonome regionen Krajina.
14. mars 1999 ble han tiltalt for folkemord, forbrytelser mot menneskeheten og krigsforbrytelser ved Det internasjonale krigsforbrytertribunalet for det tidligere Jugoslavia. I oktober 2005 ble huset hans undersøkt av lokalt politi og EU-styrker, men han ble ikke funnet. Den 11. juni 2008 ble han arrestert i nærheten av Beograd og 21. juni utlevert til krigsforbrytertribunalet i Haag. I 2013 ble han dømt til 22 års fengsel for forbrytelser mot menneskeheten.


== Referanser ==
Smørsbroen

Smørsbroen er en veibro på Fylkesvei 5348/Markeveien i Bergen. Broen krysser Jon Smørs gate (riksvei 555) og har en spennvidde på 17 meter. Smørsbroen er en hvelvbro i betong, med to kjørefelt, fortau på begge sider og parkeringsplasser på én side. Tidligere gikk også trikken i Bergen over Smørsbroen.
Broen ble åpnet i 1923 og rehabilitert i 1990/91. Den er spesiell fordi den har fasader i to ulike stilarter. Den nordøstlige fasaden er i nygotisk stil, mens den sørvestlige fasaden er i funksjonalistisk stil. Ved rehabiliteringen i 1991 ble broen utsmykket av kunstneren Arne Rygvold. I likhet med gaten under broen er Smørsbroen oppkalt etter ridder og riksråd Jon Svalesson Smør (ca. 1420-83).
Smørsbroen er foreslått vernet i Nasjonal verneplan for veger, bruer og vegrelaterte kulturminner.I 2020 ble det påtalt at broen står med navnet «Smørs bru» på diverse kart. Ved henvendelse svarte Kartverket at det var Bergen kommune som hadde endret navnet, som ikke kunne tilbakeføres uten melding fra kommunen. Imidlertid er Smørsbroen et fylkeskommunalt anlegg, og dermed har fylket vedtaksmyndighet for navnet. Samtidig står man midt i en omorganisering, der ansvaret for veier overføres fra Statens vegvesen til fylkene. Anbefalt skrivemåte er imidlertid Smørsbroen, enstemmig vedtatt av Stadnamntenesta på Vestlandet og Bergen kommune.


== Se også ==
Liste over broer i Norge
Liste over broer i Norge etter lengde


== Referanser ==


== Eksterne lenker ==
Bergens Tidende: Vil ikke vaske broen (4. oktober 2006)
Bergens Tidende: – Vi skal rense Smørsbroen (6. oktober 2006)
Ein kleines bisschen Horrorschau

Ein kleines bisschen Horrorschau er det sjette albumet av Die Toten Hosen, utgitt i 1988. 
Albumet er et konseptalbum basert på boken og filmen A Clockwork Orange av Anthony Burgess, (og filmen av Stanley Kubrick). Idéen om å lage dette albumet ble til under en fremføring av A Clockwork Orange i teateret i Bonn hvor bandet fungerte som reserver og som supportband. Omtrent halvparten av sangtekstene er basert på stykket.


== Sporliste ==
«Hier Kommt Alex» (Meurer/Frege) – 3:53
«1000 gute Gründe» (Breitkopf/Frege) – 3:33
«Ein Schritt zuviel» (von Holst/Frege) – 2:22
«Keine Ahnung» (Frege/Frege) – 2:08
«Die Farbe Grau» (Frege/Frege) – 3:52
«180 Grad» (Meurer/Frege) – 4:33
«Mehr davon» (von Holst/Frege) – 5:10
«Zahltag» (Breitkopf/Frege) – 2:42
«35 Jahre» (Rohde/Frege, von Holst) – 2:15
«Musterbeispiel» (Frege/von Holst) – 3:55
«Testbild»  (Frege/Frege) – 3:17
«Bye, bye Alex» (Rohde/Frege) – 2:58


== Eksterne lenker ==
(en) Ein kleines bisschen Horrorschau på Discogs
Kerstin Knabe

Kerstin Knabe (født 7. juli 1959) er en tidligere tysk friidrettsutøver, som konkurrerte for Øst-Tyskland. Under OL i 1980 i Moskva debuterte hun i olympisk sammenheng, med en fjerdeplass på 100 meter hekk. Knabe deltok ikke i OL i 1984 i Los Angeles på grunn av at Øst-Tyskland boikottet lekene. Under EM i 1982 tok hun bronsemedalje på 100 meter hekk, året etter kom hun på andreplass i samme øvelse under VM i Helsingfors.


== Referanser ==


== Eksterne lenker ==
(en) Kerstin Knabe – Olympedia 
(en) Kerstin Knabe – Sports-Reference (OL-resultater – arkivert) 
(en) Kerstin Knabe – World Athletics 
(en) Kerstin Knabe – Track and Field Statistics